মূল্য বৃদ্ধির পিছনে কি নোটবাতিল দায়ী? এমন প্রশ্নের জবাব এখনও দিয়ে যেতে হচ্ছে বিজেপিকে। জিএসটি জমানা কি সত্যিই ভারতের অর্থনীতিকে চাঙ্গা করবে, এমন প্রশ্নের মুখোমুখিও হতে হচ্ছে বিজেপি তথা কেন্দ্রের নরেন্দ্র মোদী সরকারকে। 
সামনেই লোকসভা নির্বাচন। ২০১৯ সালের গোড়ায় সেই ভোটে বিরোধীরা মূলত অর্থনৈতিক প্রশ্নেই চাপে ফেলতে চায় বিজেপিকে। অন্য দিকে, নোটবাতিল থেকে জিএসটি নিয়ে সাফল্যের খতিয়ান তুলে ধরতে হবে বিজেপিকে। আর তার জবাব দিতে এবার মোদীর হাতে নতুন অস্ত্র তুলে দিল বিশ্ব ব্যাঙ্ক। 
বিশ্বকাপের ফাইনালে খেলতে নামবে ফ্রান্স। চ্যাম্পিয়ন হওয়ার স্বপ্ন দেখা ফ্রান্সকে হারিয়ে অর্থনীতির বিচারে ভারত হয়ে গেল বিশ্বের ষষ্ঠ বৃহত্তম অর্থনীতির দেশ। ২০১৭ সাল পর্যন্ত আর্থিক পরিসংখ্যানের বিচারে ফ্রান্স ষষ্ঠ স্থানে ভারতকে ছেড়ে চলে গেল সপ্তমে।
ভারতের গ্রস ডোমেস্টিক প্রোডাক্ট (জিডিপি) ২.৫৯৭ ট্রিলয়ন ডলার। সেখানে চিনের জিডিপি ২.৫৮২ ট্রিলিয়ন ডলার।
তবে এই অঙ্কের পিছনে একটা বড় বাস্তব রয়েছে। আর সেখানেই ভারত অনেক অনেক পিছিয়ে। এই মুহূর্তে ভারতের জনসংখ্যা প্রায় ১৩৫ কোটি। অন্য দিকে, ফ্রান্সের জনসংখ্যা ৭ কোটিরও কম। এর ফলে ফরাসিদের পার ক্যাপিটা জিডিপি অর্থাৎ মাথা পিছু জিডিপি ভারতের তুলনায় কমপবক্ষে ২০ গুণ বেশি।
উৎপাদন ও মানুষের ক্রয় ক্ষমতার উপরে নির্ভর করেই ঠিক হয় সেই দেশের অর্থনৈতিক অবস্থা কতটা ভাল বা খারাপ। নোটবাতিল ও জিএসটি চালু হওয়ার পরে এই দুই ক্ষেত্রেই ভারতের অগ্রগতি জিডিপি বৃদ্ধির সহায়ক বলে আগেই দাবি করেছে বিজেপি তথা কেন্দ্রীয় সরকার। প্রধানমন্ত্রী নরেন্দ্র মোদী আগেই দাবি করেছেন যে অর্থনীতির বিচারে শীঘ্রই এশিয়ার সেরা হয়ে উঠবে ভারত। কারণ, চিনের অর্থনীতি ক্রমেই নিম্নমুখী।
উল্লেখ্য, ইন্টারন্যাশনাল মনেটারি ফান্ড (আইএমএফ) চলতি আর্থিক বছরে ভারতের ৭.৪ শতাংশ অর্থনৈতিক বৃদ্ধি হতে পারে। ২০১৯ সালে সেই বৃদ্ধির হার বেড়ে হতে পারে ৭.৮ শতাংশ।
আগেই পরিসংখ্যান তুলে ধরে কেন্দ্রীয় সরকারের সাফল্য দাবি করেছে বিজেপি। এবার ওয়ার্ল্ড ব্যাঙ্কের স্বীকৃতিও নিঃসন্দেহে ভোটপ্রচারে বড় হাতিয়ার হবে বিজেপির।